Bækvej 10, 6310 Broager - Fritidsbolig på 77 kvm - Sagsnr. 11020170099
Ejerudgift pr.md. 1.227
Hyggeligt sommerhus med udsigt til åbne marker og 100 meter til vandet
Dette charmerende fritidshus ved Vemmingbund Strand er det rette valg for dig, der efterspørger en fredfyldt beliggenhed tæt ved vandet. Fritidshuset byder på en god planløsning med tre soverum og et stort opholdsrum. Prikken over i'et er en stille have med skønne terrasser, og såvel ude som inde kan du nyde udsigten til mark og eng.
Ejendommen ligger eftertragtet for enden af en lukket vej lige ud til åbne vidder, og alligevel er der let adgang til områdets tilbud. På kun et par minutter kan du spadsere til stranden, ligesom områdets rige natur også inviterer til udflugter i det fri. Der er mange gode vandreruter, eksempelvis Gendarmsti langs vandet. I nærheden er der også både spisesteder og minigolf, og er du til længerevarende udflugter, er Vemmingbund godt placeret i forhold til Sønderborg, grænsen og Flensborg.
Sommerhuset er opført i 1960 og ombygget i 2010. Det emmer af hygge og ægte sommerhusstemning, og samtidig kan du glæde dig over en rigtig god udnyttelse af kvadratmeterne.
Samværet får optimale vilkår i husets store opholdsareal, som består af en stue og et køkken-alrum i åben forbindelse. En centralt placeret brændeovn spreder varme og stemning, mens store vinduespartier sørger for et fint lysindfald.
Herudover er der de tre værelser, et flisebadeværelse og en praktisk entré med bryggersfaciliteter. Fra opholdsområdet er der direkte udgang til en overdækket terrasse, hvor sommermåltiderne kan serveres.
Den 488 m2 store grund er let anlagt, så du ikke behøver at bruge fritiden på havearbejde. I stedet kan du slappe af på terrasserne eller i de mange kroge, hvor du også kan spejde ud over de åbne landskaber og nyde solen fra morgen til aften.
Alt i alt et stemningsfuldt fritidshus på egen grund i naturskønne omgivelser.
Bækvej 10, 6310 Broager
Jeg ønsker en fremvisning af: Bækvej 10 6310 Broager, sagsnr. 11020170099
Sagsnummer 11020170099
Brt./Nt. ekskl. ejerudg. 4.184 / 3.447
Broager og omegn
Broager centrum blomstrer af spændende supermarkeder, specialbutikker, pengeinstitutter samt ejendomsmægler og advokat. Der findes fine transportmuligheder med bus fra byens centrum. Broagers beliggenhed med korte afstande til omkringliggende byer giver byen en central placering i området.
Med mulighed for udsigt ud over Flensborg Fjord er der mange attraktive grunde i området. Det er Nordea Bank Danmarks afdeling i Sønderborg, der fremviser salgsopstillinger fra DanBolig. Broagerområdet på ca. 6.000 indbyggere har en række fritidsmuligheder, hvor bl.a. Broagerhallen giver sporten gode muligheder for udfoldelse. Teglværksindustriens historie præger egnen med Teglværksspillet og giver mulighed for mange kulturelle oplevelse.
Broager by med den landskendte kirke er absolut et besøg værd. Kirken med de høje tvillingetårne ses viden om som vartegn fra Broagerland. Dybbøl Banke var i 1864 slagmark for kampene mellem den danske og preussiske hær. De mange mindestene og fællesgrave fortæller, at kampene krævede store mennesketab. Står man i denne nationalpark og skuer mod sydvest, ser man i det fjerne Broager kirkes to tårne på den grønne halvø.